Sant-Filiberzh

Sant FiliberzhGeriadur Hemon-Huon, 2005.KerOfis Ofis Publik ar Brezhoneg. pe LokfiliberzhDictionnaire Ménard, p. 1454 zo ur gumun eus Breizh e Kanton an Alre e departamant ar Mor-Bihan.
 An anv 
 Er geriadurioù boasGeriadur galleg-brezhoneg Roparz Hemon (1985)Geriadur brezhoneg An Here (2001) pajenn 1418Dastumad gerioù a rannyezhoù ar gevred (2007), Turiaw ar Menteg, pajenn 217 koulz hag er yezh komzet e reer Sant-Filiberzh pe Sant-Filiberstumm en implij gant kevredigezhioù eus ar vro, evel Dasson Sant-Filiber, Korollerion Sant-Filiber eus ar gumun, ha se eo a lenner ivez war kartenn vrezhonek Breizh embannet gant Ofis ar BrezhonegKartenn Breizh, Ofis ar Brezhoneg, 2003. Met Lokfiliberzh eo bet evit an Ofis etre 2005 ha 2015Hag e geriadur galleg-brezhoneg M. Ménard da-heul, diwar ur stumm meneget gant Erwan Vallerie en e levr Diazezoù studi istorel an anvioù-parrez : « meneget ez eus bet deomp ur stumm *Locphilibert en XVIIvet kantved e dihelloù ar barrez gant an aotrou Kabelleg, person »Erwan Vallerie, Diazezoù studi istorel an anvioù-parrez, levrenn 1, pajenn 443.
 Douaroniezh 
 E beg ur stêrig, tost da stêr an Alre, ha war lez ar Meurvor Atlantel emañ Sant-Filiberzh.
 Ardamezioù 
110pxEn glazur e lestr ouzh kleiz en argant, e ouel gwisket en erminig ; e gab en aour karget gant teir c'hrogenn istr geotet ha treustellet.Aozer : R. Le Bagousse.
 Istor 
 Gwechall e oa un tamm eus Lokmaria-Kaer. 

 E 1870 e oa deuet da vout ur barrez katolik distag. Dont a reas chapel Itron-Varia ar Stêr, pe Itron-Varia ar Ginivelezh, pe c'hoazh Itron-Varia an Tre hag al Lanv, da vout iliz-parrez. Krouet e voe ar gumun, da-heul, d'an 23 a viz Even 1892 diwar ul lodenn eus kumun Lokmaria-KaerRobert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 14, ugent vloaz goude ar goulenn ofisiel kentañ. 

 Brezel-bed kentañ  
 Mervel a reas 30 gwaz hervez ar blakenn en iliz katolikPlakenn ar re varv en iliz katolik, 33 hervez monumant ar re varv ag ar gumunMemorialgenweb - Monumant ar re varv abalamour d'ar brezel, eleze 4,20 % eus he foblañs e 1911.
 Eil brezel-bed  
 Tri den yaouank eus ar gumun a voe serret gant an Alamaned e Charente e miz Eost 1942; o klask mont da heul ar re Gevredet e oant; daou anezhe a voe fuzuilhet e miz Here 1942, an trede hini a varvas en ur c'hamp-bac'hRené Le Guénic, Morbihan - Mémorial de la Résistance, 1998, pajenn 347.
 Mervel a reas unnek den ag ar gumun abalamour d'ar brezel
 Brezelioù didrevadenniñ   
 Brezel Indez-Sina 
 Lazhet e voe  ur  martolod eus ar gumun d'an 10 a viz  Even 1953 e Fai Fao er ViêtnamFichenn hiniennel - Memorial Genweb.
 Brezel Aljeria 
 Mervel a reas  ur  martolod eus ar gumun d’ar 16 a viz  Ebrel 1961Fichenn hiniennel - Memorial Genweb.
 Monumantoù ha traoù heverk 

 Taolioù-maen.

 Iliz katolik Sant Filiberzh.

 Bigi engouestl en iliz katolik.

 Monumant ar re varv.
 Emdroadur ar boblañs abaoe 1962 

 Brezhoneg 
 D'ar 26 a viz Meurzh 2015 e oa bet votet ar garta Ya d'ar brezhoneg gant kuzul-kêr ar gumun.
 Liammoù diavaez 

 Sant-Filiberzh war lec'hienn Geobreizh
 Notennoù ha daveennoù 

Rummad:Kumunioù ar Mor-Bihan
Rummad:Kumunioù bet krouet er Mor-Bihan e-pad an XIXvet kantved